wickkiey/tamil-wikipedia-chunked huggingface dataset:
# உச்சரிப்பு

## மொழியை உச்சரிப்பதில் உடல் பாகங்களின் பங்கு

### ஒலி பிறக்கும் இடங்கள்

- மார்பு
- கழுத்து
- மூக்கு
- ஒட்டுமொத்தத் தலை
# உச்சரிப்பு

## மொழியை உச்சரிப்பதில் உடல் பாகங்களின் பங்கு

### ஒலி வெளிப்படும் இடங்கள்

- பல்
- உதடு
- நாக்கு
- அண்ணம்
# உச்சரிப்பு

## தொடர்புடைய பணி வாய்ப்புகள்

- பேச்சு மற்றும் உச்சரிப்பு பயிற்சியாளர்
# உச்சரிப்பு

## தொடர்புடைய விடயங்கள்

- உதடு படாத சப்தங்களைக்(எ.கா.: க,ங,ச,ஞ, போன்றவை) கொண்ட வார்த்தைகளாலேயே ஆன ராமாயணம் ஒன்றை ஒருத்தர் எழுதியிருக்கிறார். அதற்கு 'நிரோஷ்ட ராமாயணம்'என்று பெயர்.
# உச்சரிப்பு

## இவற்றையும் காண்க

- பா. வே. மாணிக்க நாயக்கர்
# ஐ ஸ்பிட் ஆன் யுவர் கிரேவ் 2

***ஐ ஸ்பிட் ஆன் யுவர் கிரேவ் 2*** 2013ல் வெளிவந்த அமெரிக்க வன்புணர்வு மற்றும் பலிவாங்கும் திரைப்படமாகும். இதனை ஸ்டீவன் ஆர். மொன்ரோ இயக்கியிருந்தார். இப்படம் 1978ல் வெளிவந்த ஐ ஸ்பிட் ஆன் யுவர் கிரேவ் மற்றும் 2010ல் வெளிவந்த ஐ ஸ்பிட் ஆன் யுவர் கிரேவ் ஆகியவற்றை அடிப்படையாகக் கொண்டு வெளிவந்தது.  
இத்திரைப்படங்களுக்கு இருக்கும் தொடர்பானது கதையின் சாரமும், பெயரும் மட்டுமேயாகும். ஒரு இளம் பெண் குழுப் பாலியல் வன்புணர்வுக்கு உள்ளாக்கப்பட்டு, அவள் அதிலிருந்து தப்பி,. தன்னை வன்புணர்வு செய்தவர்களை பலிவாங்குதலே கதைகளம் ஆகும்.
# ஐ ஸ்பிட் ஆன் யுவர் கிரேவ் 2

## கதை

மிசூரி நகரத்தினைச் சேர்ந்த கேட்டீ எனும் பெண்மணி நியூயார்க் நகரில் உள்ள உணவுவிடுதியொன்றில் பணியாற்றிக் கொண்டிருக்கிறார். இலவச போட்டோகிராபி விளம்பரத்தினைக் கண்டு, அவ்விடம் செல்கிறார். அங்கு இவான், ஜார்ஜி மற்றும் நிகோலாய் என்ற மூன்று பல்கேரிய நபர்களை சந்திக்கின்றார். புகைப்படக்காரரான இவான், கேட்டீயை அரைநிர்வாணமாக புகைப்படம் எடுக்க வற்புருத்துகிறார், அதனை மறுத்த கேட்டீ அங்கிருந்து வெளியேறிவிடுகிறார். அச்சம்பவத்திற்குப் பின்பு கேட்டீயின் அறைக்கு வந்து ஜார்ஜி, இவான் எடுத்த படங்களை தருகிறார்.  
கேட்டீயின் மீது ஆசை கொண்ட ஜார்ஜி மீண்டும் அவளின் வீட்டிற்கு சென்று வன்புணர்வு செய்ய கொடுமைப்படுத்துகிறான். அந்நேரத்தில் சத்தம் கேட்டு வந்த பக்கத்து அறைக்காரரான ஜேய்சன்னையும் கொன்று, கேட்டீயை வன்புணர்வு செய்கிறான். அதன்பின்பு சுயநினைவு வந்து தன்சகோதரர்களை கேட்டீயின் வீட்டிற்கு அழைக்கிறான். இவான் நடந்தை அறிந்து தன் சகோதரனைக் காப்பாற்ற ஜேய்சனை கொன்றது கேட்டீ என்பதைப் போல சித்தரிக்க ஆயுதங்களில் கேட்டீன் கை ரேகையைப் பதிக்கிறான். பின் கேட்டீயை போதைமருந்தினை உட்கொள்ளும் படி செய்து அங்கிருந்து பல்கேரியாவிற்கு கடத்திச் செல்கிறார்கள்.
# ஐ ஸ்பிட் ஆன் யுவர் கிரேவ் 2

## இவற்றையும் காண்க

- *ஐ ஸ்பிட் ஆன் யுவர் கிரேவ்*
- ஐ ஸ்பிட் ஆன் யுவர் கிரேவ் (2010 திரைப்படம்)
- வன்புணர்வு மற்றும் பலிவாங்கும் திரைப்படங்கள்
# பரமசாயிகம் (சிற்பநூல்)

இந்தியச் சிற்ப மரபில் **பரமசாயிகம்** அல்லது **பரமசாயிபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. "இது ஒவ்வொரு பக்கமும் ஒன்பதாகப் பிரிக்கப்பட்டு மொத்தம் எண்பத்தோரு (9 x 9) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய ஒன்பது பதங்கள் பிரம்மாவுக்கு உரியன. இதைச் சுற்றி. ஒன்றன்பின் ஒன்றாக இரண்டு வளையங்களாகப் பதங்கள் அமைந்துள்ளன. பிரம பதத்துக்கு அடுத்துள்ள வளையம் இரண்டு பதங்கள் அகலம் கொண்டது. இவை மொத்தம் எட்டு தேவர்களுக்கு உரியவையாகப் பிரிக்கப்பட்டுள்ளன. வெளிப்புற வளையம் ஒரு பதம் அகலம் கொண்டது. இதில் அமைந்துள்ள 32 பதங்கள் ஒருவருக்கு ஒன்றாக 32 தேவர்களுக்கு உரியவை.  
உட்சுற்றில், பிரம பதத்துக்கு நேர் கிழக்கே உள்ள ஆறு பதங்களை உள்ளடக்கிய பகுதி பூதரனுக்கு உரியது. இதுபோல் கிழக்கு, தெற்கு, மேற்கு ஆகிய திசைகளில் உள்ள பதங்கள் முறையே ஆரியகன், விவசுவதன், மித்திரன் ஆகிய தேவர்களுக்கும், உரியவை. நான்கு மூலைகள் ஒவ்வொன்றும் இரண்டிரண்டு தேவர்களுக்கானவை. உட்சுற்றில் வடகிழக்கு மூலையில் அபவத்சன், ஆபவத்சன் ஆகிய தேவர்களுக்கும், தென்கிழக்கு மூலையில் சவித்திரன், சாவித்திரன் ஆகியோருக்கும், தென்மேற்கு மூலையில் இந்திரன், இந்திரஜயன் ஆகியோருக்கும், வடமேற்கு மூலையில் உருத்திரன், உருத்திரஜயன் ஆகியோருக்கும் இரண்டிரண்டு பதங்கள் உள்ளன.  
வெளிச் சுற்றில், வடகிழக்கு மூலையில் ஈசனுக்கும், அங்கிருந்து வலஞ்சுழியாக பர்சன்யன், சயந்தன், மகேந்திரன், பானு, சத்தியன், பிருசன், அந்தரிக்சன், அக்கினி, பூசன், விததன், கிருகக்சதன், யமன், கந்தர்வன், பிருங்கராசன், மிருசன், பிதிரர், தௌவர்கன், சுக்ரீவன், புட்பதந்தன், வருணன், அசுரன், சோசன், ரோகன், மாருதன், நாகன், முக்கியன், பல்லாடன், சோமன், மிருகன், அதிதி, உதிதன் ஆகிய 32 தேவர்களுக்கும் தலா ஒவ்வொரு பதம் உள்ளது. இவர்கள் ஒவ்வொரு பதத்துக்கு அதிபதிகள் ஆகையால் இவர்களை *ஏகபதாதிபதிகள்* என்பர்.
# பங்களிப்பு ஓய்வூதியத் திட்டம்

**பங்களிப்பு ஓய்வூதியத் திட்டம்** அல்லது **புதிய ஓய்வூதியத் திட்டம்** (**Contributed Pension System** or **New Pension System**) எனும் திட்டத்தை அகில இந்திய அளவில் முதன்முறையாக தமிழ்நாடு அரசு 01-04-2003 முதல் தமிழ்நாடு அரசுப்பணி, அரசு கல்வி நிலையங்கள் மற்றும் அரசின் நிதி உதவி பெறும் கல்வி நிறுவனங்களில் பணியில் சேர்ந்தவர்களுக்கும், மற்றும் தமிழ்நாடு அரசின் பொதுத்துறை நிறுவனங்களில் பணியில் சேர்ந்தவர்களுக்கும் பணியிலிருந்து ஓய்வு பெற்றபின் பயன்படும் வகையில் பங்களிப்பு ஓய்வூதியத் திட்டம் அல்லது **புதிய ஓய்வூதிய திட்டம்** நடைமுறைப்படுத்தப்பட்டது.  
தமிழ்நாடு அரசு நடைமுறைப்படுத்திய இந்த புதிய பங்களிப்பு ஓய்வூதியத் திட்டத்தை அல்லது புதிய ஓய்வூதிய திட்டத்தை இந்திய அரசு ஜனவரி 1, 2004 முதல் மைய அரசுப் பணியில் சேர்ந்த ஊழியர்களுக்கு நடைமுறைப்படுத்தியது.ஆனால் 01. 01. 2004-க்கு முன்பு மைய அரசுப் பணியில் சேர்ந்தவர்களுக்கு பங்களிப்பு ஓய்வூதியத் திட்டம் எனும் புதிய ஓய்வூதியத் திட்டம் பொருந்தாது.  
எனினும், இப்புதிய ஓய்வூதியத் திட்டத்திலிருந்து இந்திய இராணுவத்துக்கும், துணை இராணுவப் படைகளுக்கும் விலக்கு அளிக்கப்பட்டு, அவர்களுக்குப் பழைய ஓய்வூதியத் திட்டம் தொடரும் எனச் சலுகை காட்டப்பட்டது. இந்திய மைய அரசைப் பின்பற்றி பெரும்பாலான மாநில அரசுகளும் ஜனவரி 1, 2004க்குப் பிறகு பணியில் சேரும் தமது ஊழியர்களுக்கு புதிய பங்களிப்பு ஓய்வூதியத் திட்டம் நடைமுறைப்படுத்தின.
# பங்களிப்பு ஓய்வூதியத் திட்டம்

## புதிய ஓய்வூதியத் திட்டத்தில் ஊழியர் மற்றும் அரசின் பங்கு

புதிய ஓய்வூதியத் திட்டம் எனும் பங்களிப்பு ஓய்வூதிய திட்டப்படி, 01.01.2004 முதல் மைய அரசுப் பணியில் சேர்ந்த ஊழியர்களின் ஊதியத்திலிருந்து பிடிக்கப்படும் 10 சதவீத வருங்கால வைப்பு நிதிக்கு இணையான தொகையை அவர்களின் வருங்கால வைப்பு நிதிக் கணக்கில் மைய அரசு தன் பங்காகச் செலுத்தும் என்ற புதிய ஓய்வூதியத் திட்டத்தை இந்திய அரசு அறிவித்தது.
# பங்களிப்பு ஓய்வூதியத் திட்டம்

## புதிய ஓய்வூதிய திட்ட நிதியை கண்காணிக்கும் நிறுவனம்

புதிய ஓய்வுதியத் திட்ட நிதியை மேலாண்மை செய்வதற்கும் மேம்படுத்துவதற்கும், ஓய்வூதிய நிதி ஒழுங்காற்று மற்றும் மேம்பாட்டு ஆணையத்தை (PFRDA) ஏற்படுத்த, ஓய்வூதிய நிதியை ஒழுங்குபடுத்தி வளர்க்கும் ஆணைய மசோதா செப்டம்பர் 4-ஆம் தேதி மக்களவையிலும் செப்டம்பர் 6-ஆம் தேதி மாநிலங்களவையிலும் நிறைவேற்றியது மைய அரசு. செப்டம்பர் 18-ஆம் தேதி குடியரசுத் தலைவர் ஒப்புதல் வழங்கி செப்டம்பர் 19-ஆம் தேதி அரசிதழில் வெளியிடப்பட்டுவிட்டது.
# பங்களிப்பு ஓய்வூதியத் திட்டம்

## பங்களிப்பு ஓய்வூதிய நிதி - மைய கணக்கு வைப்பு முகமை

புதிய ஓய்வூதிய நிதித் திட்டம் மற்றும் தேசிய ஓய்வூதியநிதித் திட்டம் ஆகியவற்றில் சேர்ந்த ஊழியர்கள் மற்றும் ஊழியர்கள் பணியாற்றும் நிறுவனங்கள், ஓய்வூதியநிதித் திட்டத்திற்கு மாதாமாதம் செலுத்தும் பங்களிப்பு தொகை கணக்குகளை பராமரிப்பதற்கு, இந்திய அரசு மையக் கணக்கு வைப்பு முகமை எனும் நிறுவனத்தை துவக்கியது.
# பங்களிப்பு ஓய்வூதியத் திட்டம்

## புதிய ஓய்வூத்திட்ட நிதியை நிர்வகிக்கும் நிதி மேலாளர்கள்

அரசு மற்றும் பொதுத் துறைகளைச் சார்ந்த ஊழியர்களிடமிருந்து மாதாமாதம் பிடிக்கப்படும் வருங்கால வைப்பு நிதியை நிர்வகிக்கும் பொறுப்பு தொழிலாளர் வருங்கால வைப்பு நிதி வாரியம் என்ற மைய அரசு நிறுவனத்திடமும், அந்த நிதியை முதலீடு செய்யும் பொறுப்பு இந்திய அரசு வங்கியிடமும் இருந்து வந்தது.  
இந்நிறுவனங்கள் இந்த நிதியைத் திறம்பட முதலீடு செய்யும் ஆற்றல் கொண்டதாக இல்லை என்ற காரணத்தைக் கூறி, வருங்கால வைப்பு நிதியை முதலீடு செய்யும் பொறுப்பை அரசு நிதி நிறுவனங்கள், தனியார் முதலீட்டு நிதி நிறுவனங்களை காப்பீட்டு நிறுவனங்கள், மற்றும் பெரு வணிகம் மற்றும் தொழில் நிறுவனங்களை நிதி மேலாளர்களாக நியமித்தது இந்திய அரசு.
# பங்களிப்பு ஓய்வூதியத் திட்டம்

## புதிய ஓய்வூதிய திட்டத்திற்கு எதிர்ப்பு

முந்தைய ஓய்வூதிய திட்டத்தை விட 01-01-2004 முதல் செயல்பட்டு வரும் புதிய ஓய்வூதிய திட்டத்தால் அரசு ஊழியர்கள், ஆசிரியர்கள், அரசு பொதுத்துறை மற்றும் உள்ளாட்சித்துறை ஊழியர்களுக்கு பணி ஓய்விற்குப் பின் கிடைக்கும் ஓய்வூதியம் மிகக் குறைவாகவும், அல்லது சரியான அளவில் ஓய்வூதியம் கிடைக்கும் என்ற உறுதியற்ற தன்மை இருப்பதால், இப்புதிய ஓய்வூதியத் திட்டத்திற்கு இந்திய முழுவதும் ஆசிரியர்கள், அரசு மற்றும் பொதுத்துறை ஊழியர்களுக்கு நடுவில் கடும் எதிர்ப்பு ஏற்பட்டது. எனவே இந்த புதிய ஓய்வூதியத் திட்டத்தை கைவிடக்கோரியும், பழைய ஓய்வூதியத் திட்டத்தை மீண்டும் நடைமுறைப்படுத்தவும் நாடெங்கும் மத்திய மாநில அரசு ஊழியர்கள் மற்றும் ஆசிரியர்கள் போராட்டங்கள் நடத்தினர்.
# பங்களிப்பு ஓய்வூதியத் திட்டம்

## இதனையும் காண்க

- பழைய ஓய்வூதியத் திட்டம்
- தேசிய ஓய்வூதியத் திட்டம்
- ஓய்வூதிய நிதி ஒழுங்காற்று மற்றும் மேம்பாட்டு ஆணையம்
# பிஃபா உலகத் தரவரிசை

****முதல் 20 தரவரிசையில் - திசம்பர் 19, 2013 நிலவரம்****  
| தரவரிசை எண் | அணி | புள்ளிகள் |
| --- | --- | --- |
| <><small>முழுமையான பட்டியலுக்கு - Fifa.com </small></> | } |  |  
**பிஃபா உலகத் தரவரிசை** (*FIFA World Ranking*) ஆடவர் கால்பந்தாட்டத்தில் தேசிய அணிகளை தரவீடு செய்யும் முறையாகும். தற்போது இந்த தரவரிசையில் முதலாமிடத்தில் எசுப்பானியா உள்ளது. பன்னாட்டுக் கால்பந்து சங்கங்களின் கூட்டமைப்பில் அங்கம் வகிக்கும் நாடுகளின் தேசிய அணிகள் ஆடும் ஆட்டங்களின் முடிவுகளைக்கொண்டு இந்த தரவீடு செய்யப்படுகிறது. மிகுந்த வெற்றிகளைப் பெற்ற அணி மிகவும் உயர்ந்த தரவெண்ணைப் பெறுகிறது. இந்தத் தரவெண்கள் திசம்பர் 1992இல் அறிமுகப்படுத்தப்பட்டன. அர்கெந்தீனா, பிரேசில், பிரான்சு, செருமனி, இத்தாலி, நெதர்லாந்து மற்றும் எசுப்பானியா ஆகிய ஏழு அணிகள் முதலாமிடத்தில் வந்துள்ளன; இவற்றில் பிரேசிலே மிக நீண்டநாட்களாக முதலாமிடத்தில் இருந்தது.  
பிஃபா அங்கீகரித்த முழு பன்னாட்டு ஆட்டங்களின் முடிவுகளைக் கொண்டு புள்ளிகள் வழங்கப்பட்டு தரவரிசை தீர்மானிக்கப்படுகிறது. தற்போதுள்ள அமைப்பில், கடைசி நான்காண்டுகளில் அணி பெறுகின்ற வெற்றி/தோல்விகளைக் கொண்டு புள்ளிகள் வழங்கபடுகின்றன. அண்மைய ஆட்டங்களுக்கு, குறிப்பிடத்தக்க ஆட்டங்களுக்கு கூடுதல் புள்ளிகள் வழங்கப்படுகின்றன.2006 உலகக்கோப்பைக்குப் பிறகு இந்த அமைப்பு முழுவதும் சீரமைக்கப்பட்டுள்ளது. இதன்படியான புதிய தரவரிசை சூலை 12, 2006இல் வெளியிடப்பட்டது.  
இதற்கு மாற்றாக சதுரங்கத்திலும் வெய்ச்சியிலும் பயன்படுத்தப்படும் எலோ தரவுகோள் முறையை அடிப்படையாகக் கொண்ட உலக கால்பந்து எலோ தரவீடு உள்ளது.
# வர்மசூத்திரம் (சுவடி)

**வர்மசூத்திரம்** என்பது 96 வர்மங்களை விளக்கும் ஒரு தமிழ்ச் சுவடி ஆகும்.
# வர்மசூத்திரம் (சுவடி)

## அமைப்பு

இதில் 48 ஏடுகள் உள்ளன. நூற்று ஐந்து பாடல்களைக் கொண்டது.
# வர்மசூத்திரம் (சுவடி)

## மூலம்

இந்த நூலின் மூலச்சுவடி யப்பானில் உள்ள கியோட்டோ அனைத்துலக ஆசியவியல் நிறுவனத்தில் உள்ளது. இதன் படி ஒன்று தமிழ்நாட்டு ஆசியவியல் நிறுவனத்துக்கு கொண்டுவரப்பட்டு ஆயப்பட்டு வர்மசூத்திரம் என்ற ஒரு ஆய்வு நூல் வெளியிடப்பட்டுள்ளது.
# கொலம்பியா தேசிய காற்பந்து அணி

**கொலம்பியா தேசிய கால்பந்து அணி** (*Colombia national football team*) பன்னாட்டு கால்பந்தாட்டங்களில் கொலொம்பியாவின் சார்பாக விளையாடும் தேசிய அணியாகும். இதனை அந்நாட்டில் காற்பந்தாட்டங்களை ஒழுங்குபடுத்தும் கொலம்பிய கால்பந்துக் கூட்டமைப்பு நிர்வகிக்கிறது. இது தென்னமெரிக்க கால்பந்துக் கூட்டமைப்பின் உறுப்பினராகும். தற்போது பிஃபா உலகத் தரவரிசையில் நான்காமிடத்தில் உள்ளது. எலோ உலக தரவீடுகளில் ஆறாம் இடத்தில் உள்ளது.
# படுவர்மம்

**படுவர்மம்** என்பது வர்ம வகைகளில் ஒன்று. படுவர்மப் பகுதிகளில் அடிப்பட்டால் அதிக ஆபத்துக்கள் நேரிடும் என்பர்.  
பெரும்பான்மை வர்மக்கலை நூலாசியர்கள் படுவர்மம் பெயரளவில் பன்னிரண்டு என்பதில் உடன்படுகிறார்கள். எனினும் வர்மத்தின் பெயர்கள் நூலுக்கு வேறுபடுகின்றன.
# படுவர்மம்

## சுவடிகலும் நூல்களும்

படுவர்மம் பற்றி பின்வரும் நூல்கள் தனித்துக் கூறுகின்றன.
- படுவர்மத்திரட்டு
- வர்ம சூட்சம்
- வர்மசூத்திரம்
- வர்மகண்டி
# விக்கிப்பீடியா:Statistics/weekly/26-Jan-2014
# சிசுநாக வம்சம்

**சிசுநாக வம்சம்** (*Shishunaga dynasty*) என்பது **சிசுநாகன்** எனும் அரசரால் நிறுவப்பட்ட ஒரு மகத வம்சமாகும். இவர் கிமு 412ல் மகதப் பேரரசை நிறுவினார். ராஜகிரகம் இப்பேரரசின் முதல் தலைநகராக இருந்தது பின்னர் தலைநகர் பாடலிபுத்திரத்திற்கு (தற்போது பீகார் மாநிலத்தில் உள்ள) மாற்றப்பட்டது.  
மகத நாட்டு மன்னர் சிசுநாகன் அவந்தி நாட்டை வென்று மகதத்துடன் இணைத்துக் கொண்டார். சிசுநாகனுக்குப் பின் மன்னரான அவரது மகன் காலசோகன் எனும் காகவர்மன் ஆட்சிக் காலத்தில் இரண்டாவடது **இரண்டாம் பௌத்த சங்கம்** வைசாலியில் கூடியது.
# சிசுநாக வம்சம்

## சிசுநாக வம்ச ஆட்சியாளர்கள்

- சிசுநாகன், (கிமு 412–395)
- காகவர்ணன்
- சேமதரண்
- சத்தரௌஜஸ்
- நந்திவர்தனன்
- மகாநந்தி (கிமு ? - 345)
# அல்ஜீரிய தேசிய காற்பந்து அணி

**அல்சீரியா தேசிய கால்பந்து அணி** (*Algeria national football team*, ) பன்னாட்டு காற்பந்தாடப் போட்டிகளில் அல்சீரியாவின் சார்பாக விளையாடும் தேசிய அணியாகும். இதனை அல்சீரியாவில் காற்பந்தாட்டங்களை ஒழுங்குபடுத்தும் அல்சீரியக் கால்பந்துக் கூட்டமைப்பு மேலாண்மை செய்கிறது. இதன் தாயக விளையாட்டரங்கமாக அல்ஜியர்ஸ் நகரிலுள்ள *இசுடேடு 5 சூய்யி 1962* விளங்குகிறது. இந்த அணியின் தலைமை பயிற்றுனராக வாகித் அலிகோட்சிக் உள்ளார். அல்சீரியா சனவரி 1, 1962 அன்று நிறுவப்பட்டு பன்னாட்டுக் கால்பந்து சங்கங்களின் கூட்டமைப்பில் சனவரி 1, 1964 அன்று இணைந்தது.  
அல்சீரியா நான்கு உலகக்கோப்பை இறுதிப் போட்டிகளில் பங்கேற்க தகுதி பெற்றுள்ளது: 1982, 1986, 2010, மற்றும் 2014. அல்சீரியா ஆபிரிக்க நாடுகளின் கோப்பையை 1990இல் வென்றுள்ளது.  
அல்சீரியாவின் வழமையான எதிராளிகளாக மொராக்கோ, துனீசியா மற்றும் எகிப்து கால்பந்து அணிகள் உள்ளன.
# காளிமுத்துப் புலவர்

**காளிமுத்துப் புலவர்** என்பவர் 17-ஆம் நூற்றாண்டில் வாழ்ந்த ஒரு புலவர். இவர் மயிலம் பகுதியில் வாழ்ந்த வள்ளல் "குழந்தை" என்பவரால் பேணப்பட்டவர். இந்த வள்ளல் "குழந்தை விசயன்" என வழங்கப்பட்டவர். இவரது தந்தை பெயர் வேலப்பன்.  
காளிமுத்துப் புலவர் பாடிய பாடல்கள் ஏழு புறத்திரட்டு நூலில் இடம் பெற்றுள்ளன. அவை அகப்பொருள் பாடல்கள். கட்டளைக் கலித்துறைப் பாடல்களால் ஆனவை. கோவைச் சிற்றிலக்கியப் பாடல்கள் இவ்வாறு அமைவது மரபு. எனவே இந்தப் பாடல்கள் 'குழந்தை கோவை' என்னும் நூலில் இடம் பெற்றிருந்த பாடல்களில் சில எனக் கொள்ள இடம் உண்டு.
# வார்ப்புரு:அகில இயற்பியல் மாறிலிகள்

| குறியீடு | மதிப்பு/ அளவு | வழுக்கான வாய்ப்பு |  |
| --- | --- | --- | --- |
| வெற்றிடத்தில் ஒளியின் கதி | <math>c \,</math> | 299 792 458 m·s<sup>−1</sup> | வரையறுக்கப்பட்டது |
| அகில ஈர்ப்பியல் மாறிலி | <math>G \,</math> | 1.2 × 10<sup>−4</sup> |  |
| பிளாங்கின் மாறிலி | <math>h \,</math> | 6.626 069 57(29) × 10<sup>−34</sup> J·s | 4.4 × 10<sup>−8</sup> |
| சுருக்கப்பட்ட பிளாங்கின் மாறிலி | <math>\hbar = h / (2 \pi)</math> | 1.054 571 726(47) × 10<sup>−34</sup> J·s | 4.4 × 10<sup>−8</sup> |
# வார்ப்புரு:பௌதீக-இரசாயன மாறிலிகள்

| குறியீடு | அளவு | வழுக்கான வாய்ப்பு |  |  |
| --- | --- | --- | --- | --- |
| அணுத்திணிவு மாறிலி | <math>m_{\mathrm{u}} = 1\,\mathrm{u} \,</math> | 1.660 538 921(73) × 10<sup>−27</sup> kg | 4.4 × 10<sup>−8</sup> |  |
| அவகார்டோவின் எண் | <math>N_{\mathrm{A}}, L \,</math> | 6.022 141 29(27) × 10<sup>23</sup> mol<sup>−1</sup> | 4.4 × 10<sup>−8</sup> |  |
| போல்ட்ஸ்மன் மாறிலி | <math>k = k_{\mathrm{B}} = R / N_{\mathrm{A}} \,</math> | 1.380 6488(13) × 10<sup>−23</sup> J·K<sup>−1</sup> | 9.1 × 10<sup>−7</sup> |  |
| ஃபரடே மாறிலி | <math>F = N_{\mathrm{A}} e \,</math> | 96 485.3365(21)C·mol<sup>−1</sup> | 2.2 × 10<sup>−8</sup> |  |
| முதல் கதிர்த்தொழிற்பாட்டு மாறிலி | <math>c_1 = 2 \pi h c^2 \,</math> | 3.741 771 53(17) × 10<sup>−16</sup> W·m² | 4.4 × 10<sup>−8</sup> |  |
| நிறமாலை கதிர்ப்புக்கு | <math>c_{\mathrm{1L}} \,</math> | 1.191 042 869(53) × 10<sup>−16</sup> W·m² sr<sup>−1</sup> | 4.4 × 10<sup>−8</sup> |  |
| லொஸ்ச்மித் மாறிலி | <math>T</math>=273.15 K வெப்பநிலையில் மற்றும் <math>p</math>=101.325 kPa அமுக்கத்தில் | <math>n_0 = N_{\mathrm{A}} / V_{\mathrm{m}} \,</math> | 2.686 7805(24) × 10<sup>25</sup> m<sup>−3</sup> | 9.1 × 10<sup>−7</sup> |
| வாயுவியல் மாறிலி | <math>R \,</math> | 8.314 4621(75) J·K<sup>−1</sup>·mol<sup>−1</sup> | 9.1 × 10<sup>−7</sup> |  |
| மூலர் பிளாங்க் மாறிலி | <math>N_{\mathrm{A}} h \,</math> | 3.990 312 7176(28) × 10<sup>−10</sup> J·s·mol<sup>−1</sup> | 7.0 × 10<sup>−10</sup> |  |
| இலட்சிய வாயுவின் மூலர் கனவளவு | <math>T</math>=273.15 K வெப்பநிலையில் மற்றும் <math>p</math>=100 kPa அமுக்கத்தில் | <math>V_{\mathrm{m}} = R T / p \,</math> | 2.271 0953(21) × 10<sup>−2</sup> m³·mol<sup>−1</sup> | 9.1 × 10<sup>−7</sup> |
| <math>T</math>=273.15 K வெப்பநிலையில் மற்றும் <math>p</math>=101.325 kPa அமுக்கத்தில் | 2.241 3968(20) × 10<sup>−2</sup> m³·mol<sup>−1</sup> | 9.1 × 10<sup>−7</sup> |  |  |
| ஸகுர்-டெட்ரொட் மாறிலி | <math>T</math>=1 K வெப்பநிலையிலும் <math>p</math>=100 kPa அமுக்கத்திலும் | <math>S_0 / R = \frac{5}{2}</math>
<math> + \ln\[ (2\pi m_{\mathrm{u}} k T / h^2)^{3/2} k T / p \]</math> | −1.151 7078(23) | 2.0 × 10<sup>−6</sup> |
| <math>T</math>=1 K இலும் <math>p</math>=101.325 kPa | −1.164 8708(23) | 1.9 × 10<sup>−6</sup> |  |  |
| இரண்டாம் கதிர்ப்பு மாறிலி | <math>c_2 = h c / k \,</math> | 1.438 7770(13) × 10<sup>−2</sup> m·K | 9.1 × 10<sup>−7</sup> |  |
| ஸ்டீபன்-பொல்ட்ஸ்மன் மாறிலி | <math>\sigma = \pi^2 k^4 / 60 \hbar^3 c^2 </math> | 5.670 373(21) × 10<sup>−8</sup> W·m<sup>−2</sup>·K<sup>−4</sup> | 3.6 × 10<sup>−6</sup> |  |
| வையனின் இடப்பெயர்ச்சி விதி மாறிலி | <math>b = h c k^{-1} / \,</math> 4.965 114 231... | 2.897 7721(26) × 10<sup>−3</sup> m·K | 9.1 × 10<sup>−7</sup> |  |
# வார்ப்புரு:அணுக்கருவியல் மாறிலிகள்

| குறியீடு | அளவு | வழுக்கான வாய்ப்பு |  |
| --- | --- | --- | --- |
| போஹ்ரின் ஆரை | <math>a_0 = \alpha / 4 \pi R_\infin \,</math> | 5.291 772 1092(17) × 10<sup>−11</sup> m | 3.2 × 10<sup>−9</sup> |
| இலத்திரன் சுற்றாரை | <math>r_{\mathrm{e}} = e^2 / 4\pi\varepsilon_0 m_e c^2\,</math> | 2.817 940 3267(27) × 10<sup>−15</sup> m | 9.7 × 10<sup>−10</sup> |
| இலத்திரன் திணிவு | <math>m_{\mathrm{e}} \,</math> | 9.109 382 91(40) × 10<sup>−31</sup> kg | 4.4 × 10<sup>−8</sup> |
| ஃபேர்மி இணைவு மாறிலி | <math>G_{\mathrm{F}} / (\hbar c)^3</math> | 1.166 364(5) × 10<sup>−5</sup> GeV<sup>−2</sup> | 4.3 × 10<sup>−6</sup> |
| துல்லியக் கட்டமைப்பு மாறிலி | <math>\alpha = \mu_0 e^2 c / 2 h = e^2 / 4 \pi \varepsilon_0 \hbar c \,</math> | 7.297 352 5698(24) × 10<sup>−3</sup> | 3.2 × 10<sup>−10</sup> |
| ஹார்டீ சக்தி | <math>E_{\mathrm{h}} = 2 R_\infin h c \,</math> | 4.359 744 34(19) × 10<sup>−18</sup> J | 4.4 × 10<sup>−8</sup> |
| நேர்மின்னியின் திணிவு | <math>m_{\mathrm{p}} \,</math> | 1.672 621 777(74) × 10<sup>−27</sup> kg | 4.4 × 10<sup>−8<sup> |
| குவான்டம் சுற்றோட்டம் | <math>h / 2 m_{\mathrm{e}} \,</math> | 3.636 947 5520(24) × 10<sup>−4</sup> m² s<sup>−1</sup> | 6.5 × 10<sup>−10</sup> |
| ரிட்பேர்க் மாறிலி | <math>R_\infin = \alpha^2 m_{\mathrm{e}} c / 2 h \,</math> | 10 973 731.568 539(55) m<sup>−1</sup> | 5.0 × 10<sup>−12</sup> |
| தொம்சன் குறுக்கு வெட்டு | <math>(8 \pi / 3)r_{\mathrm{e}}^2</math> | 6.652 458 734(13) × 10<sup>−29</sup> m² | 1.9 × 10<sup>−9</sup> |
| வெயின்பேர்க் கோணம் | <math>\sin^2 \theta_{\mathrm{W}} = 1 - (m_{\mathrm{W}} / m_{\mathrm{Z}})^2 \,</math> | 0.2223(21)</td>
<td>9.5 × 10<sup>−3</sup> |  |
# 2014 அந்தமான் படகு விபத்து

2014ம் ஆண்டு சனவரி 26 இல் இந்தியா நாட்டின் ஒரு பகுதியான அந்தமான் நிகோபார்தீவுக்கூட்டங்களின் தலைநகரான போர்ட் பிளேர் அருகில் தனியாருக்கு சொந்தமான படகு ஒன்று கவிழ்ந்து விபத்துக்குள்ளானது.
# 2014 அந்தமான் படகு விபத்து

## விபத்து

இந்தியாவின் முக்கிய கோயில் நகரமான காஞ்சிபுரத்திலிருந்து ஜனவரி 26ம் தேதியான குடியரசு தினத்தைக் கொண்டாடும் விதமாக அந்தமான் நிகோபார் தீவுக்கு சென்றார்கள். அந்தமானில் ஒரு தீவிலிருந்து மற்ற தீவுக்கு செல்ல படகுகளையே பயன்படுத்தும் கட்டாயம் உள்ளது. ஆகையால் 25 பேர் பயணம் செய்ய உதவும் அக்யூ மரைன் என்ற சிறிய வகையான தனியாரின் படகில் 41 பேர் ரோஸ்தீவிலிருந்து பக்கத்து தீவுக்கு பயணம் மேற்கொண்டார்கள். அப்படகு 26.ஜனவரி 2014 மாலை 4.30 மணியளவில் போர்ட் பிளேயருக்கு அருகிலேயே பாரம் தாங்காமல் கவிழ்ந்தது. 17 பேர் தமிழர்கள் உட்பட மகாரஷ்டிரர்களும் சேர்த்து 32 பேர் மரணம் அடைந்தார்கள். பின்னர் 21 பேர் காப்பாற்றப்பட்டு அங்குள்ள மருத்துவமணையில் அனுமதிக்கப்பட்டுள்ளார்கள்.
# 2014 அந்தமான் படகு விபத்து

## விளைவு

இப்படகு விபத்தால் இந்திய பிரதம மந்திரி மன்மோகன் சிங் அவர்கள் இரங்கல் தெரிவித்துள்ளார். மற்றும் தமிழக முதல்வர் ஜெ. ஜெயலலிதா அவர்கள் மரணம் அடைந்தவர்களின் குடும்பத்திற்கு 1 லட்சம் வீதம் வழங்கப்படும் என அறிவித்துள்ளார்.
# 2014 அந்தமான் படகு விபத்து

## மேலும் பார்க்க

உதவிக்கு
# வி. சூ. நைப்பால்

**சர் வித்யாதர் சுராஜ் பிரசாத் நைபால்** (*V. S. Naipaul*; 17 ஆகத்து 1932 – 11 ஆகத்து 2018), அல்லது **வித்யாதர் சூராஜ்பிரசாத் நைப்பால்**, டிரினிடாடில் பிறந்து வளர்ந்த பிரித்தானிய எழுத்தாளர் ஆவார். இவரது பாட்டனார்கள் இந்தியாவில் இருந்து புலம் பெயர்ந்தோர் ஆவர். 2001 ஆம் ஆண்டில் இவர் இலக்கியத்திற்கான நோபல் பரிசு பெற்றார்.
# வி. சூ. நைப்பால்

## பிறப்பும், கல்வியும்

இவர் கரீபியன் தீவில் ஒன்றான டிரினாட் நகரில் 1932ஆம் ஆண்டு பிறந்தார்.
ஸ்பெயின் போர்ட்டில் அரசி ராயல் கல்லூரியில் பயின்றார் வெளிநாட்டில் சென்று படிக்க டிரினிட்டாட் அரசு கல்வி உதவித் தொகை இவருக்கு வழங்கியது.அந்த உதவித் தொகையைக் கொண்டு ஆங்கில இலக்கியம் படிக்க ஆக்சுபோர்டுக்குச் சென்று கல்வி பயின்றார்.
# வி. சூ. நைப்பால்

## படைப்புகள்

மனத்தில் உறுதியும் தெளிவும் கொண்ட நைப்பால் நூல்கள் பல எழுதினார். புதினங்களும் பயணநூல்களும் எழுதி உள்ளார். இசுலாமிய நாடுகளான ஈரான் இந்தோனேசியா பாகிஸ்தான் ஆகிய நாடுகளுக்குச் சுற்றுப் பயணம் மேற்கொண்டு தம் அனுபவங்களையும் கருத்துகளையும் ஒரு நூலில் எழுதினார். பல்வேறு நாடுகளின் அடிமைகள் பற்றியும் கொரில்லாப் போராட்டம் பற்றியும் அரசியல்வாதிகளின் ஊழல்கள் ஏழைகளின் ஒடுக்கப்பட்டோரின் நிலைகள் பற்றியும் தம் நூல்களில் எழுதியுள்ளார். மூன்றாம் உலக நாடுகளில் நிலவும் பண்பாட்டுச் சிக்கல்கள் பற்றியும் எழுதினார். இந்தியாவிலும் பயணம் செய்து மூன்று நூல்கள் எழுதினார்.
# வி. சூ. நைப்பால்

## திருமணம்

ஆக்சுபோர்டில் பாட்ரிசியா ஆன் ஹேல் என்னும் பெண்ணைச் சந்தித்தார். 1955இல் அவரைத் திருமணம் செய்து கொண்டார். அவர் மனைவி 1996 இல் இறந்தார். பின்னர் நதிரா என்னும் பெண்ணை மணந்துகொண்டார்.
# வி. சூ. நைப்பால்

## பட்டங்களும் பரிசுகளும்

- புக்கர் பரிசு (1971)
- நைட் பட்டம் (1981)
- டேவிட் கோகன் பிரிட்டிசு இலக்கியப் பரிசு (1993)
- நோபல் பரிசு (2001)
- கேம்பிரிட்ஜ் மற்றும் கொலம்பியா பல்கலைக் கழக சிறப்பு முனைவர் பட்டங்கள்.
# வி. சூ. நைப்பால்

## குறிப்பிடத்தக்க நூல்கள்

- Miguel Street (1959)
- A House for Mr Biswas (1961)
- A Bend in the River (1979)
- A Way in the World (1994)
- An Area of Darkness (1963)
- In a Free State (1971)
- India: An wounded civilization (1977)
- Among the Believers:An Islamic Journey (1981)
- The Enigma of Arrival (1987)
- India:A Million Mutinies Now (1990)
- Reading and Writing:A Personal Account (200)
- Literary Occasions (2004)
- Guerrillas (2012)
# வி. சூ. நைப்பால்

## வரலாறு

பாட்ரிக் பிரஞ்ச் என்பவர் நைப்பாலின் வாழ்க்கை வரலாற்றை எழுதியுள்ளார். 500 செல்வாக்குப் படைத்தோர் பட்டியலில் வீ எஸ் நைப்பாலும் ஒருவராகத் தேர்ந்தெடுக்கபட்டுள்ளார். டெப்ரடும் சண்டே டைம்சும் (இங்கிலாந்து) இணைந்து தெரிவு செய்துள்ளனர். (2014) இங்கிலாந்தில் வில்சயரில் தற்பொழுது வாழ்ந்து வருகிறார்.
# வி. சூ. நைப்பால்

## மறைவு

நைப்பால் 2018 ஆகத்து 11 அன்று தனது 85-வது அகவையில் இலண்டனில் காலமானார்.
# ஓய்வூதிய நிதி ஒழுங்காற்று மற்றும் மேம்பாட்டு ஆணையம்

**ஓய்வூதிய நிதி ஒழங்காற்று மற்றும் மேம்பாட்டு ஆணையம்** (ஆங்கிலம்: The Pension Fund Regulatory and Development Authority (PFRDA). இந்திய அரசு, 23. 08. 2003-இல் இந்திய அறநிலைய சட்டம் , 1882-இன் கீழ் பதிவு செய்து நிறுவப்பட்டது. புதிய ஓய்வுதிய திட்ட நிதியை மேலாண்மை செய்வதற்கும், மேம்படுத்துவதற்கும், ஓய்வூதிய நிதி ஒழுங்காற்று மற்றும் மேம்பாட்டு ஆணையத்தை(PFRDA) அமைப்பதற்கும், ஓய்வூதிய நிதியை ஒழுங்குபடுத்தி வளர்க்கும் ஆணைய மசோதா செப்டம்பர் 4-ஆம் தேதி மக்களவையிலும் செப்டம்பர் 6-ஆம் தேதி மாநிலங்களவையிலும் நிறைவேற்றியது இந்திய மைய அரசு. செப்டம்பர் 18-ஆம் தேதி குடியரசுத் தலைவர் ஒப்புதல் வழங்கி செப்டம்பர் 19-ஆம் தேதி அரசிதழில் வெளியிடப்பட்டுவிட்டது..
# ஓய்வூதிய நிதி ஒழுங்காற்று மற்றும் மேம்பாட்டு ஆணையம்

## இவ்வமைப்பின் நோக்கம்

பங்களிப்பு ஓய்வூதியத் திட்டம் (Contributory Pension Scheme) மற்றும் தேசிய ஓய்வூதியத் திட்டத்தில் (National Pension Scheme) சேர்ந்துள்ள 55 இலட்சம் மத்திய, மாநில அரசு ஊழியர்கள், பொதுத்துறை நிறுவன ஊழியர்கள் மற்றும் தனியார் நிறுவன ஊழியர்களின் ஓய்வூதிய திட்ட நிதியை கண்காணிக்கவும், மேம்படுத்தவும் இந்திய அரசின் சார்பாக அறங்காவலராக இவ்வமைப்பு செயல்படுகிறது.
# ஓய்வூதிய நிதி ஒழுங்காற்று மற்றும் மேம்பாட்டு ஆணையம்

## ஆணய நிர்வாகிகள்

இவ்வாணையம் ஒரு தலைவரும் ஐந்துக்கும் மேற்படாத உறுப்பினர்களும் கொண்டுள்ளது. ஆணைய நிர்வாகிகளை இந்திய ஒன்றிய அரசு நியமிக்கிறது.
தற்போதைய ஆணைய நிர்வாகிகள் விவரம்:
1. ஆர். வி. வர்மா, ஆணையத் தலைவர்
1. டாக்டர். பி. எஸ். பண்டாரி, முழு நேர உறுப்பினர் (பொருளாதாரம்)
1. டாக்டர். அனுப் வாத்தவான், பகுதி நேர உறுப்பினர்
1. திருமதி. சுதா கிருஷ்ணன், பகுதி நேர உறுப்பினர்
# மரகத வீணை (தொலைக்காட்சித் தொடர்)

**மரகத வீணை** ஜனவரி 27, 2014 ஆம் திகதி முதல், திங்கள் முதல் சனி வரை, பகல் 11 : 30 மணிக்கு சன் தொலைக்காட்சியில் ஒளிபரப்பான மெகா தொடர். மரகத வீணையில் விரல் பதித்து அனைத்து நரம்புகளையும் ஒற்றை விரலால் மீட்டி ராகத்தை கண்களில் கண்ணீரோடு தரும் தொடர். **மெட்டி ஒலி எஸ் சித்திக்கின் சினிடைம்ஸ்** நிறுவனம் இத்தொடரைத் தயாரிக்கிறது. இந்தத் தொடருக்கு எல். முத்துகுமாரசாமி மற்றும் கே. ஆர். ராஜகோபாலன் கதை-திரைக்கதை எழுதியுள்ளார்கள். இந்தத் தொடரை ப. செல்வம் இயக்கியுள்ளார்.  
இந்தத் தொடரில் **கார்த்திகை பெண்கள்**, தேனிலவு மற்றும் காயத்ரி போன்ற தொடர்களில் நடிக்கின்ற நீமா/ சந்தோஷி கதாநாயகியாக நடித்துள்ளார், இவருடன் உதய், மனோகரன், குமரகுரு, கிருத்திகா போன்ற பல சின்னத்திரை நடிகர்கள் நடித்துள்ளார்கள.
# மரகத வீணை (தொலைக்காட்சித் தொடர்)

## கதை சுருக்கம்

காதலனின் குடும்பத்திற்காக எல்லாமாய் மாறிய ஒரு பெண்ணின் சரித்திரம். காதலனின் சகோதரிகளுக்கு தாயாக மாறிய ஒரு இளம்பெண்ணின் வாழ்க்கையை குறிக்கிறது.
# மரகத வீணை (தொலைக்காட்சித் தொடர்)

## நடிகர்கள்

- நீமா/ரேஷ்மா/சந்தோஷி (திவ்யாவாக )
- உதய்
- னோகரன்
- குமரகுரு
- கிருத்திகா
- குமரேஷன்
- அலெக்ஸ் பாண்டியன்
- தினசங்கர்
- கீதா ரவிசங்கர்
- திவ்யா
- சங்கிதா
- துரை
- ஷ்யாம்
- ரேகா
- கங்கா
# மரகத வீணை (தொலைக்காட்சித் தொடர்)

## பாடல்

இந்த தொடருக்கு யுகபாரதி பாடல் எழுதி உள்ளார். ஹரிஹரசுதன் பாடல் பாடியுள்ளார்.
# மரகத வீணை (தொலைக்காட்சித் தொடர்)

## இவற்றை பார்க்க

- சன் தொலைக்காட்சி நாடகத் தொடர்கள் பட்டியல்
# ரிச்சா சோனி

**ரிச்சா சோனி** இவர் ஒரு இந்திய தொலைக்காட்சி நடிகை மற்றும் விளம்பர வடிவழகி ஆவர். இவர் சாமி போட்ட முடிச்சு என்ற தொடரின் முலம் தமிழர்களுக்கு பரிசியமனார். இவர் **Shararat** என்ற தொடர் மூலம் சின்னத்திரையில் அறிமுகமானார். இவர் **Adugu** என்ற தெலுங்கு திரைப்படம் ஒன்றில் நடித்துள்ளார் என்பது குறிப்படதக்கது.
# ரிச்சா சோனி

## சின்னத்திரை

- Shararat
- Bhagyavidhata / சாமி போட்ட முடிச்சு
- C.I.D.
- Pehchaan (DD-1)
- Jamuniya (DD-1)
- Badalte Rishton Ki Dastaan
# ரிச்சா சோனி

## நிகழ்ச்சிகள்

- Indian Telly Awards – Sony Entertainment Television
- Gold Awards – ஜீ தொலைக்காட்சி
- Indian Telly Academy Awards – ஜீ தொலைக்காட்சி
- Holi Ke Rang – கலர்ஸ் தொலைக்காட்சி
- Maa Thuje Pranam – கலர்ஸ் தொலைக்காட்சி
# ரிச்சா சோனி

## திரைப்படம்

- Adugu - தெலுங்கு திரைப்படம்
- Achal Rahe Suhag
# பன்னாட்டு பெரும் இன அழிப்பு நினைவு நாள்

**பன்னாட்டு பெரும் இன அழிப்பு நினைவு நாள்** (*International Holocaust Remembrance Day*) என்பது பெரும் இன அழிப்பினால் உயிரிழந்தவர்களுக்காக 27 சனவரி நினைவு கொள்ளப்படும் பன்னாட்டுநினைவு நாள் ஆகும். இப்பெரும் இன அழிப்பினால் நாட்சிப் படைகளினாலும் அதன் கூட்டாளிகளினாலும் 6 மில்லியன் யூதர்கள், 2 மில்லியன் நாடோடி இன மக்கள் (உரோமா மற்றும் சின்டி), 15,000 ஓரினச்சேர்க்கையாளர்கள் மற்றும் மில்லியன் கணக்கான ஏனையவர்கள் இனப்படுகொலையால் அழிக்கப்பட்டனர். இந்நாள், 42வது கூட்ட அமர்வின்போது 1 நவம்பர் 2005 அன்று ஐக்கிய நாடுகள் பொதுச் சபை தீர்மானம் 60/7 னால் உருவாக்கப்பட்டது. நாசி அரசியல் கைதிகளின் முகாம்கள் விடுதலை மற்றும் பெரும் இன அழிப்பு நிறுத்தப்பட்ட 60வது ஆண்டு நிறைவு நிகழ்வுக்காக 24 சனவரி 2005 அன்று இடம்பெற்ற ஐக்கிய நாடுகள் பொதுச் சபைகளின் சிறப்பு அமர்வின் பின் இத்தீர்மானம் கொண்டுவரப்பட்டது.  
27 சனவரி 1945 அன்று பெரும் நாட்சி மரண முகாமான அவுஷ்விட்ஸ் வதை முகாம் சோவியத் படைகளினால் விடுவிக்கப்பட்டது.
# பன்னாட்டு பெரும் இன அழிப்பு நினைவு நாள்

## இதனையும் பார்க்க

- யாட் வசெம்
# வாரங்கல் விமான நிலையம்

**வாரங்கல் விமான நிலையம்** (Warangal Airport) இந்தியாவின் ஆந்திரப் பிரதேசம் மாநிலத்தின் வாரங்கல் நகரில் அமைந்துள்ளது. இவ்விமான நிலையம் 1981 ஆம் ஆண்டு வரை பயன்பாட்டில் இருந்தது. இவ்விமான நிலையத்தின் அமைவிடம் ஆகும்.
# வாரங்கல் விமான நிலையம்

## கட்டுமானம்

வாரங்கல் விமான நிலையம் 1875 ஏக்கர்களில் 6.6 கிலோமீட்டர்கள் நீள ஓடுபாதையுடன் அமைந்திருந்தது. இதில் விமான நிலைய ஊழியர்களுக்கான வசிப்பிடங்கள், பயிற்சி மையங்கள் போன்றவை அமைந்திருந்தன. இவ்விமான நிலையம் ஒன்றிற்கும் மேற்பட்ட முனையத்தைக் கொண்டிருந்தது.
# திமாபூர் விமான நிலையம்

**திமாபூர் விமான நிலையம்** (Dimapur Airport) இந்தியாவின் நாகாலாந்து மாநிலத்தின் திமாபூர் நகரில் அமைந்துள்ளது. இவ்விமான நிலையம் இரண்டாம் உலகப் போர் சமயத்தில் கட்டப்பட்டது. இவ்விமான நிலையத்தின் பயணிகள் முனையம் 500 வெளியேறும் பயணிகளையும் 300 உள்வரும் பயணிகளையும் கையாளும் திறன் பெற்றது. இவ்விமான நிலையத்தை சர்வதேச விமான நிலையமாக மாற்றுவதற்கான திட்டம் உள்ளது.
# திப்ருகர் விமான நிலையம்

**திப்ருகர் விமான நிலையம்** (Dibrugarh Airport, , *மோகன்பாரி விமான நிலையம்* என்றும் அழைக்கப்படும். இவ்விமான நிலையம் இந்தியாவின் அசாம் மாநிலத்தில் அமைந்துள்ளது. இது திப்ருகர் நகரிலிருந்து 15 கிலோமீட்டர்கள் வடகிழக்கே அமைந்துள்ளது. இவ்விமான நிலையத்தில் புதிய கட்டிடம் 2009 ஆம் ஆண்டு பிப்ரவரி மாதம் திறக்கப்பட்டது. இது 10,536 சதுர மீட்டர்கள் பரப்பில் அமைந்துள்ளது.
# திப்ருகார்

**திப்ருகார்** (Dibrugarh (அசாமிய மொழி: ডিব্ৰুগড়) நகரம் இந்தியாவின் அசாம் மாநிலத்தில் அமைந்துள்ளது. இந்நகரம் *இந்தியாவின் தேயிலை நகரம்* என்று அழைக்கப்படுகிறது. இது திப்ருகார் மாவட்டத்தின் தலைநகர் ஆகும். இந்நகர் *அசாம்* மாநிலத் தலைநகரான கவுகாத்தி நகரிலிருந்து 439 கிலோமீட்டர்கள் தொலைவில் அமைந்துள்ளது. *அசாமின்* மேற்பகுதிகளுக்கு சுகாதாரம், தொழிற்சாலை, தகவல் தொடர்பு ஆகியவை இந்நகரின் மூலமாகவே நடைபெறுகின்றன. *அசாமிலுள்ள* இரண்டு முக்கிய நகரங்களுள் *திப்ருகாரும்* ஒன்றாகும்.
# திப்ருகார்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மொத்த மக்கட்தொகை 1,54,019 ஆகும். இதில் ஆண்கள் 54% பேரும் பெண்கள் 465 பேரும் அடங்குவர். ஆண்பெண் விகிதம் 1000 ஆண்களுக்கு 925 பெண்கள் ஆகும்.
# ஸ்ரிதிகா

**ஸ்ரிதிகா** இவர் ஒரு தமிழ் தொலைக்காட்சி நடிகை மற்றும் திரைப்பட நடிகை ஆவார். இவர் மதுரை டு தேனீ என்ற திரைப்படத்தில் கதாநாயகியாக நடித்தார். இவர் திருமுருகன் இயக்கி நடிக்கும் நாதஸ்வரம் என்ற தொடரின் மூலம் மிகவும் புகழ் பெற்ற நடிகை ஆனார்.  
இவர் 2012ம் ஆண்டு சன் குடும்பம் விருதுகள் நிகழ்ச்சியில் சிறந்த மருமகளுக்கான விருதை 'நாதஸ்வரம் என்ற தொடருக்காக வாங்கினார். அதை தொடர்ந்து மாமியார் தேவை, வைதேகி, உறவுகள் சங்கமம் போன்ற பல தொடர்களில் கதாநாயகியாக நடித்துள்ளார்.
# ஸ்ரிதிகா

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை
! குறிப்புகள்**  
| 2009-2010 | கலசம் | மதுமிதா | சன் தொலைக்காட்சி | துணை கதாபாத்திரம் |
| --- | --- | --- | --- | --- |
| கோகுலத்தில் சீதை | கீதா | கலைஞர் தொலைக்காட்சி |  |  |
| 2010-2015 | நாதஸ்வரம் | மலர்க்கொடி | சன் தொலைக்காட்சி | முன்னணி கதாபாத்திரம் |
| 2013 | மாமியார் தேவை | மீரா | ஜீ தமிழ் |  |
| 2013-2014 | உறவுகள் சங்கமம் | ராஜ் தொலைக்காட்சி |  |  |
| வைதேகி | ஜெயா தொலைக்காட்சி | 2வது முன்னணி கதாபாத்திரம் |  |  |
| 2014-2015 | உயிர்மெய் | புவனா | ஜீ தமிழ் |  |
| 2015-2018 | குலதெய்வம் | அமலு | சன் தொலைக்காட்சி | முன்னணி கதாபாத்திரம் |
| 2015-2016 | என் இனிய தோழியே | பாரி | ராஜ் தொலைக்காட்சி |  |
| 2018 | கல்யாணமாம் கல்யாணம் | அகிலா | விஜய் தொலைக்காட்சி | எதிர்மறைக் கதாபாத்திரம் |
| 2018-ஒளிபரப்பில் | கல்யாணப்பரிசு 2 | வித்யா | சன் தொலைக்காட்சி | முன்னணி கதாபாத்திரம் |
| 2019 | அழகு | விருந்தினராக | } |  |
# ஸ்ரிதிகா

## திரைப்படம்

- பாலு தம்பி மனசிலே
- மதுரை To தேனீ
- வேங்கை
- வெண்ணிலா கபடிகுழு
# ஸ்ரிதிகா

## விருதுகள்

- சன் குடும்பம் விருதுகள் - சிறந்த மருமகள்
# டேனியல் ஸ்ட்ரெட்ச்

**டேனியல் ஸ்ட்ரெட்ச்** (பிறப்பு: புள்ளே, சுவிட்சர்லாந்து. பிரைபோர்க் மண்டலம்) ஒரு சுவிஸ் இராணுவ பயிற்றுநரும், சமூக மன்ற உறுப்பினரும், சுவிஸ் மக்கள் கட்சியின் முன்னாள் உறுப்பினரும் ஆவார்.  
சுவிட்சர்லாந்தில் உள்ள பள்ளிவாசல்களில் மினார் கட்டுவதை தடை செய்ய வேண்டும் என்று குரல் எழுப்பிய டேனியல் ஸ்ட்ரெட்ச், 2005 ஆம் ஆண்டு கிறித்தவ மதத்திலிருந்து இஸ்லாம் மதத்தினை ஏற்றுக்கொண்டார்.
# கோதம் நகரம்

**கௌதம் நகரம்** (Gotham City) என்பது பேட்மேன் வரைகலையில் இடம்பெறும்ம் கற்பனை அமெரிக்க நகரமாகும். இந்நகரில் பேட்மேன் வசிப்பதாக பேட்மேன் #4 (வின்டர் 1940)ல் கூறப்பட்டது. இந்நகரம் நியூயார்க் டைம்ஸ் பத்திரிக்கை ஆசிரியரான வில்லியம் சாபயர் புரூக்ளின் பாலம், கிரீன்விச் கிராமம் உள்ளிட்ட நகரங்களை அடிப்படையாகக் கொண்டு வடிவமைக்கப்பட்டுள்ளதாக கூறியுள்ளார். "
# ஆத்திரேலியா தேசிய காற்பந்து அணி

**ஆத்திரேலியத் தேசியக் கால்பந்து அணி** (*Australia national association football team*) பன்னாட்டு ஆடவர் காற்பந்தாட்டப் போட்டிகளில் ஆஸ்திரேலியாவின் சார்பாக விளையாடும் தேசிய அணியாகும். இதனை ஆத்திரேலியாவில் காற்பந்தாட்டத்தை ஒழுங்குபடுத்தும் அமைப்பான ஆத்திரேலியக் கால்பந்துக் கூட்டமைப்பு (FFA) மேலாண்மை செய்கின்றது. இது 2006இல் ஓசியானா கால்பந்துக் கூட்டமைப்பிலிருந்து விலகிய பின்னர் தற்போது ஆசியக் கால்பந்துக் கூட்டமைப்பிலும் வட்டார *ஆசியான் கால்பந்துக் கூட்டமைப்பிலும்* உறுப்பினராக இருந்து வருகின்றது. இந்த அணியை இரசிகர்கள் *சாக்கரூசு* எனச் செல்லமாக அழைக்கின்றனர்.  
ஆத்திரேலியா ஓசியானியா நாடுகள் கோப்பையை நான்கு முறை வென்றுள்ளது. 2006ஆம் ஆண்டில் ஆண்டின் ஏஃப்சி தேசிய அணி விருது பெற்றுள்ளது. உலகக்கோப்பைகளில் மூன்றுமுறை, 1974, 2006 மற்றும் 2010 ஆண்டுகளில், விளையாடியுள்ளது. 2014 உலகக்கோப்பை கால்பந்துப் போட்டிகளில் கலந்துகொள்ள இருக்கிறது. பிபா கூட்டமைப்புக்களின் கோப்பைப் போட்டிகளிலும் மூன்று முறை ஆடியுள்ளது.
# ஆசனபதம் (சிற்பநூல்)

இந்தியச் சிற்ப மரபில் **ஆசனபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. "இது ஒவ்வொரு பக்கமும் பத்தாகப் பிரிக்கப்பட்டு மொத்தம் நூறு (10 x 10) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய பதினாறு பதங்கள் பிரம்மாவுக்கு உரியன. இதைச் சுற்றி. ஒன்றன்பின் ஒன்றாக இரண்டு வளையங்களாகப் பதங்கள் அமைந்துள்ளன. பிரம பதத்துக்கு அடுத்துள்ள வளையம் இரண்டு பதங்கள் அகலம் கொண்டது. இது மொத்தம் பன்னிரண்டு தேவர்களுக்கு உரியதாகப் பிரிக்கப்பட்டுள்ளது. வெளிப்புற வளையம் ஒரு பதம் அகலம் கொண்டது. இதில் அமைந்துள்ள 36 பதங்களில் 32 தேவர்கள் உள்ளனர்.  
உட்சுற்றில், பிரம பதத்துக்கு நேர் கிழக்கே உள்ள எட்டுப் பதங்களை உள்ளடக்கிய பகுதி பூதரனுக்கு உரியது. இதுபோல் கிழக்கு, தெற்கு, மேற்கு ஆகிய திசைகளில் உள்ள பதங்கள் முறையே ஆரியகன், விவசுவதன், மித்திரன் ஆகிய தேவர்களுக்கும், உரியவை. நான்கு மூலைகள் ஒவ்வொன்றும் இரண்டிரண்டு தேவர்களுக்கானவை. உட்சுற்றில் வடகிழக்கு மூலையில் அபவத்சன், ஆபவத்சன் ஆகிய தேவர்களுக்கும், தென்கிழக்கு மூலையில் சவித்திரன், சாவித்திரன் ஆகியோருக்கும், தென்மேற்கு மூலையில் இந்திரன், இந்திரஜயன் ஆகியோருக்கும், வடமேற்கு மூலையில் உருத்திரன், உருத்திரஜயன் ஆகியோருக்கும் இரண்டிரண்டு பதங்கள் உள்ளன.  
வெளிச் சுற்றில், வடகிழக்கு மூலையில் ஈசனும் உள்ளன, அங்கிருந்து வலஞ்சுழியாக பர்சன்யன், சயந்தன், மகேந்திரன், பானு, சத்தியன், பிருசன், அந்தரிக்சன், அக்கினி, பூசன், விததன், கிருகக்சதன், யமன், கந்தர்வன், பிருங்கராசன், மிருசன், பிதிரர், தௌவர்கன், சுக்ரீவன், புட்பதந்தன், வருணன், அசுரன், சோசன், ரோகன், மாருதன், நாகன், முக்கியன், பல்லாடன், சோமன், மிருகன், அதிதி, உதிதன் ஆகிய 32 தேவர்களுக்கும் பதங்கள் உள்ளன. இவர்களுள் பர்சன்யன், பிருசன், பூசன், பிருங்கராசன், தௌவர்கன், சோசன், நாகன், அதிதி ஆகியோர் ஒவ்வொருவரும் இரண்டு பதங்களுக்கு அதிபர்கள். மூலைகளில் உள்ள உதிதன், ஈசன், அந்தரிக்சன், அக்கினி, மிருசன், பிதிரர், ரோகன், மாருதன் (வாயு) ஆகியோர் ஒவ்வொருவருக்கும் அரைப்பதம். ஏனையோருக்கு ஒவ்வொரு பதம் இவர்கள் ஒவ்வொரு பதத்துக்கு அதிபதிகள் ஆகையால் இவர்களை *ஏகபதாதிபதிகள்* என்பர்.
# அடி (வினைச்சொல்)

அடி என்னும் சொல் பல்வேறு பொருள்களை உணர்த்தும் ஒரு பொதுச்சொல்.  
அடி என்னும் வினைச்சொல் கோலால் அடித்தல், கல்லால் அடித்தல் முதலான செயல்களை உணர்த்தும். கோலால் அடிப்பவர் கோலைப் பிடித்துக்கொண்டே அடிப்பர். கல்லால் அடிப்பவர் கல்லை எறிந்து அடிப்பர். இவை இரண்டும் செயல்படும் பாங்கில் உள்ள வேறுபாடுகள்.  
;உருவக வழக்கு
- **கண் அடித்தான்** என்னும்போது அடித்தல் என்னும் சொல் பார்வை வீச்சை உணர்த்துகிறது.
- **சொல்லால் அடித்தான்** என்று இல்லாததும் பொல்லாததுமான சொற்களை வீசுவதைக் குறிப்பிடுவர்.
# அடி (வினைச்சொல்)

## வினைச்சொல் வடிவங்கள்

அள் - அண் - அடு - என்னும் வேர்ச்சொல் வழியில் பிறந்த வினைச்சொல் 'அடி' என்பதாகும்.
- வினைமுற்று வடிவம்
- காலம் காட்டுதல் - அடித்தான், அடிக்கிறான், அடிப்பான்
- இடம் காட்டுதல் - அடித்தேன், அடித்தாய், அடித்தான்
- வினை-எச்ச வடிவம் - அடித்து, அடிக்க.
- பெயர்-எச்ச வடிவம் - அடித்த, அடிக்கிற, அடிக்கும்
# போர்த்துகல் தேசிய காற்பந்து அணி

**போர்த்துக்கல் தேசிய கால்பந்து அணி** (*Portugal national football team*, ) பன்னாட்டு ஆடவர் காற்பந்தாட்டங்களில் போர்த்துகல் சார்பாக விளையாடும் தேசிய அணியாகும். இதனை போர்த்துக்கல்லில் காற்பந்தாட்டங்களை ஒழுங்குபடுத்தும் அமைப்பான போர்த்துக்கேய கால்பந்துக் கூட்டமைப்பு மேலாண்மை செய்கின்றது. இதன் தன்னக விளையாட்டரங்கமாக எசுடேடியோ நேசியோனல் விளங்குகிறது. தலைமைப் பயிற்றுனராக பவுலோ பென்ட்டோ உள்ளார். தங்களது முதல் (1966) உலகக்கோப்பையிலேயே அரையிறுதிக்கு முன்னேறினர்; இங்கிலாந்தின் வெம்பிளி விளையாட்டரங்கில் நடந்த அந்த ஆட்டத்தில் அந்த ஆண்டு உலகக் கோப்பையை வென்ற இங்கிலாந்துத் தேசிய கால்பந்து அணியிடம் 2–1 என்ற கோல் கணக்கில் தோற்றனர். அடுத்து இரண்டு முறை, 1986 மற்றும் 2002 ஆண்டுகளில், உலகக்கோப்பையில் பங்கேற்றாலும் இருமுறையும் முதல் சுற்றிலேயே தோற்றனர். 1986ஆம் ஆண்டு போட்டிகளின்போது காற்பந்து விளையாட்டாளர்கள் பரிசுப் பணம் குறித்து முதலாம் ஆட்டத்திற்கும் இரண்டாம் ஆட்டத்திற்கும் இடையே பயிற்சி கொள்வதை நிறுத்தி பணிநிறுத்தம் மேற்கொண்டனர்.  
2003இல் போர்த்துக்கேய கால்பந்துக் கூட்டமைப்பு பிரேசில் 2002இல் உலகக்கோப்பை வெல்லக் காரணமாய் அமைந்த முன்னாள் பிரேசிலிய தலைமைப் பயிற்றுனர் லூயி பெலிப் இசுகோலரியை தங்கள் அணிக்கு பயிற்றுனராக நியமித்தது. இவரது பயிற்சியின் கீழ் யூரோ 2004 இறுதியாட்டத்திற்கு முன்னேறியது; இறுதி ஆட்டத்தில் கிரீசு தேசிய கால்பந்து அணியிடம் தோற்றது. 2006 உலகக்கோப்பையில் இரண்டாம் முறையாக அரையிறுதிச் சுற்றுக்கு முன்னேறியது. 2008ஆம் ஆண்டு யூரோ போட்டிகளுக்குப் பிறகு இசுகோலரி விலகினார்; புதிய பயிற்றுனராக கார்லோசு குயிரோசு பொறுப்பேற்றார். இவரது பயிற்சியில் போர்த்துகல் 2010 உலகக்கோப்பையில் இரண்டாம் சுற்றுக்கு முன்னேறியது; அங்கு அவ்வாண்டு உலகக்கோப்பை வாகையாளர்களான எசுப்பானியாவிடம் தோற்றது. அணியின் மோசமான ஆட்டங்களினால் குயிரோசு நீக்கப்பட்டார். தற்போது பவுலோ பென்ட்டோ பயிற்றுனராக உள்ளார். இவரது வழிகாட்டுதலில் யூரோ 2012இல் அரையிறுதிக்கு முன்னேறியது.  
போர்த்துகல்லின் அணியில் சிறப்பான பல காற்பந்தாட்ட வீரர்கள் இருந்துள்ளனர்: பெர்னாண்டோ பெய்ரோட்டோ, யோசு அக்குவாசு, மாரியோ கொலுனா, எய்சேபியோ, அம்பர்ட்டோ கொயில்ஹோ, பவலோ ஃபூட்ரெ, ரிக்கார்தோ கார்வால்ஹோ, லூயி ஃபிகோ, வைடர் பைய்யா, பவுலேட்டா, ரிக்கார்தோ காரெசுமா, நுனோ கோமெசு, ரூயி கோஸ்ட்டா, டெக்கொ, நானி, ஜோவோ மியூடின்ஹோ, ஹெல்தர் போசுடிகா, மிகுவில் வெலோசோ, ரவுல் மீரெலெசு, கிறிஸ்டியானோ ரொனால்டோ. இத்தகைய அருமையான விளையாட்டாளர்கள் இருந்தபோதும் போர்த்துக்கல் இன்னமும் எந்த முதன்மையான கோப்பையையும் வெல்லவில்லை. பலமுறை வெற்றியை நெருங்கி கோட்டை விட்டுள்ளனர்.
# அடி (இறைக்கோட்பாடு)

அடி என்னும் சொல் பலவேறு பொருள்களை உணர்த்தும். பெயர்ச்சொல்லாகவும், வினைச்சொல்லாகவும் கையாளப்படும் இந்தச் சொல் இறைவனின் திருவடியை உணர்த்தும்போது **இறைக்கோட்பாடு** ஆகிவிடுகிறது.  
இறைவனின் அடியைத் **திருவடி** என்பர். இது அறிவியல் பார்வை அன்று. ஆன்ம-இயல் பார்வை. பார்ப்பதோ, அறிவதோ, உணர்வதோ அவரவர் உள்ளத்தைப் பொருத்தது. அனைவரின் நோக்கும் புதிர் ஒன்றைப் புரிந்துகொள்ள முனைகின்றன.
# அடி (காலடி)

அடி என்னும் சொல் பல்வேறு வகையான பொருளை உணர்த்தும் வகையில் கையாளப்படுகிறது. அவற்றில் ஒன்று **காலின் அடியை உணர்த்தும் காலடி** என்னும் சொல்.
# அடி (காலடி)

## சொல்லாட்சி

அனிச்சமும் அன்னத்தின் தூவியும் மாதர்  
**அடி**க்கு நெருஞ்சிப் பழம்.
# அடி (காலடி)

## அடிகள் (படம்)

<></>
# அடி (காலடி)

## சொல் விரிவு

- அடிச்சொல்
- அடிப்பகுநி
- அடிவேர்
# இத்தாலி தேசிய காற்பந்து அணி

**இத்தாலியத் தேசியக் கால்பந்து அணி** , பன்னாட்டு காற்பந்தாட்டங்களில் இத்தாலியின் சார்பாக விளையாடும் தேசிய அணியாகும். இதனை இத்தாலியில் காற்பந்தாட்டங்களுக்கான கட்டுப்பாட்டு அமைப்பான இத்தாலியக் கால்பந்துக் கூட்டமைப்பு (FIGC), மேற்பார்க்கின்றது. உலகின் சிறந்த காற்பந்து அணிகளில் ஒன்றாக இத்தாலி கருதப்படுகிறது. உலகக்கோப்பை வரலாற்றிலேயே பிரேசிலுக்கு (5) அடுத்தபடியாக 4 கோப்பைகளை (1934, 1938, 1982, 2006) வென்றுள்ளது. தவிர இருமுறை இறுதியாட்டத்திலும் (1970, 1994), ஒருமுறை மூன்றாமிடத்திலும் (1990) ஒருமுறை நான்காமிடத்திலும் (1978) வந்துள்ளது. ஐரோப்பிய கால்பந்தாட்டப் போட்டியில் 1968இல் வெற்றி கண்டுள்ளனர். இருமுறை இறுதியாட்டத்தை எட்டியுள்ளனர் (2000, 2012). கோடைக்கால ஒலிம்பிக் விளையாட்டுக்களில் 1936இல் வெற்றி கண்டுள்ளனர். இரண்டு மத்திய ஐரோப்பிய பன்னாட்டுக் கோப்பைகளையும் வென்றுள்ளனர். பிபா கூட்டமைப்புக்களின் கோப்பைப் போட்டியில் 2013 ஆம் ஆண்டில் மூன்றாமிடத்தை அடைந்தனர்.  
தேசிய கால்பந்து அணி "அஸூரி" (வெளிர் நீலம்) என்று அழைக்கப்படுகின்றனர். இத்தாலியின் தேசிய அணிகளும் விளையாட்டாளர்களும் மரபுவழியே இந்த நீல வண்ணச் சட்டைகளை அணிவதால் இப்பெயர் எழுந்தது. இந்த அணிக்கு மற்ற தேசிய அணிகளைப் போல தன்னக விளையாட்டரங்கம் எதுவும் இல்லை.
# முடிகொண்டான் வெங்கடராமர்

**முடிகொண்டான் வெங்கடராமர்** (Mudicondan C. Venkataramar, அக்டோபர் 15, 1897 - செப்டம்பர் 13, 1975) தமிழகத்தைச் சேர்ந்த ஒரு கருநாடக இசைக் கலைஞர் ஆவார். இவரை *முடிகொண்டான்* என்றே எல்லோரும் அழைத்தார்கள்.
# முடிகொண்டான் வெங்கடராமர்

## குடும்பப் பின்னணி

திருவாரூர் மாவட்டம் நன்னிலம் தாலூக்காவில் திருவாரூரிலிருந்து மயிலாடுதுறை செல்லும் வழியில் உள்ள முடிகொண்டான் கிராமத்தில் சக்கரபாணி காமாட்சி தம்பதிக்கு மகனாகப் பிறந்தார்.
இவரது குடும்பத்தில் எல்லோருக்குமே இசையில் ஈடுபாடு இருந்தது. சக்கரபாணி இராக ஆலாபனை செய்வதிலும், தேவாரங்கள் பாடுவதிலும் சிறந்து விளங்கினார். தாய் வழி பாட்டனாரான ஸ்ரீவாஞ்சியம் சுவாமிநாதர் பதங்களையும் ஜாவளிகளையும் தாள லயத்துடன் பாடுவார். அதனால் அவர் *தளுக்கு* சுவாமிநாதர் என குறிப்பிடப்பட்டார்
# முடிகொண்டான் வெங்கடராமர்

## கல்வியும் இசைப்பயிற்சியும்

இவரது தந்தை இவர் ஆங்கிலக் கல்வி கற்க வேண்டுமென விரும்பினார். அதனால் சென்னையில் கல்லூரிப் படிப்பை மேற்கொண்டாராயினும் இடையில் தந்தை காலமாகவே படிப்பை இடையில் கைவிட்டு ஊருக்கு திரும்பினார். பின்னர் முறையாக இசை கற்றுக் கொள்வதென அவர் தீர்மானித்தார். வேதாரணியம் சுவாமிநாதரிடம் மாணவனாக சேர்ந்தார். ஸ்வர ஞானத்தைக் "காது கேட்காதவர் கூட கற்றுக் கொள்ளக்கூடியவாறு பக்குவமாக சொல்லிக் கொடுக்கக் கூடியவர்" எனப் பெயர் பெற்ற ஒரு ஆசான். பின்னர் கோனேரிராஜபுரம் வைத்தியநாதரிடம் இசை கற்றார். ஒரு தவில் வித்துவானாகிய அம்மாசத்திரம் கந்தசுவாமியிடம் தாளம், லயம் என்பவற்றையும் சிமிழி சுந்தரத்திடம் **பா**வமும் கற்றுக்கொண்டார்.  
இவர் சென்னையிலேயே குடியிருந்தால் இசை உலகுக்கு அதிக பயன் விளையுமெனக் கருதிய மியூசிக் அகாதமியின் தலைவர் டாக்டர் வீ. இராகவன், 1949ஆம் ஆண்டு முடிகொண்டானை அவரது கிராமத்திலிருந்து சென்னைக்கு அழைத்து வந்து மியூசிக் அகாதமி நடத்திய *ஆசிரியர்க்கான இசைக்கல்லூரியின்* (Teachers' College of Music) துணைத் தலைவராக நியமித்து கல்லூரி வளாகத்திலேயே ஒரு வீட்டில் குடியமர்த்தி விட்டார். பின்னர் 1956ஆம் ஆண்டு இவர் அக்கல்லூரியின் தலைவரானார்
- சங்கீத நாடக அகாதமி விருது, 1962. வழங்கியது: சங்கீத நாடக அகாதமி
- சங்கீத கலாசிகாமணி விருது, 1971 வழங்கியது தி இந்தியன் ஃபைன் ஆர்ட்ஸ் சொசைட்டி, சென்னை
# முடிகொண்டான் வெங்கடராமர்

## இறப்பு

முடிகொண்டான் வெங்கடராமர், சிறு உடல் நலக்குறைவின் பின், தமது 78ஆவது வயதில் சென்னையில் காலமானார்.
# அனைத்துலக ஆண்கள் நாள்

**அனைத்துலக ஆண்கள் நாள்** (*International Men's Day*) என்பது 19 நவம்பர் அன்று கொண்டாடப்படும் வருடாந்த பன்னாட்டு நிகழ்வாகும். 1999 இல் ரினிடட் மற்றும் டோபாகோவில் ஆரம்பித்து வைக்கப்பட்டு, பலதரப்பட்ட தனியார் மற்றும் குழுக்களினால் அவுஸ்திரேலியா, கரீபியன், தென் அமெரிக்கா, ஆசியா, ஐரோப்பா, ஆப்பிரிக்கா ஆகிய இடங்களிலிருந்து இதற்கு ஆதரவளிக்கப்பட்டது.  
யுனெஸ்கோ சார்பாக பேசிய, பெண்கள் மற்றும் சமாதான கலாசார இயக்குநர் "இது ஒரு சிறப்பான சிந்தனையும், பால் சமத்துவத்தினை வழங்கக்கூடியதுமாகும்" எனத் தெரிவித்தார். மேலும் அவர் தெரிவிக்கையில் யுனெஸ்கோ ஒழுங்குபடுத்துனர்களுடன் இது தொடர்பில் ஒத்துழைப்புச் செய்ய எதிர்பார்க்கிறது எனவும் தெரிவித்தார்.
# பெல்ஜியம் தேசிய காற்பந்து அணி

**பெல்ஜியம் தேசிய கால்பந்து அணி** (*Belgium national football team*, ; ; ) பன்னாட்டு ஆடவர் காற்பந்தாட்டங்களில் பெல்ஜியம் சார்பாக விளையாடும் தேசிய அணியாகும். 1904ஆம் ஆண்டில் எவென்சு கொப்பெ கோப்பைப் போட்டிகளிலிருந்து இந்த அணி ஆடி வருகிறது. இதனை பெல்ஜியத்தில் காற்பந்தாட்டங்களை ஒழுங்குபடுத்தி வரும் பெல்ஜிய அரச கால்பந்துச் சங்கம் மேற்பார்த்து வருகின்றது. 1895இல் நிறுவப்பட்ட பெல்ஜிய அரச கால்பந்துச் சங்கம் ஐரோப்பியக் கண்டத்திலேயே மிகவும் பழமையானதொரு கால்பந்துச் சங்கமாகும். இந்த அணியின் தன்னக விளையாட்டரங்கமாக பிரசெல்சு நகரில் உள்ள *மன்னர் பவுடூயின் விளையாட்டரங்கம்* விளங்குகிறது. தேசிய அணியின் மேலாளராக மார்க் வில்மோட்சு உள்ளார். இந்த அணியினரை *சிவப்புப் பேய்கள்* ( ; ; ) எனக் குறிப்பிடுகின்றனர்.  
பன்னாட்டுப் போட்டிகளில் பெல்ஜியம் அணியின் சிறந்த சாதனையாக உலகக்கோப்பை காற்பந்து இறுதிப்போட்டிகளில் விளையாட ஆறுமுறை, 1982 - 2002, தகுதி பெற்றதும் 1986 உலகக்கோப்பையில் நான்காமிடத்தை எட்டியதும் ஆகும். மேலும் 1980ஆம் ஆண்டு யூரோ கோப்பையில் இரண்டாவதாகவும் 1920ம் ஆண்டு ஒலிம்பிக்சில் சொந்த மண்ணில் தங்கப் பதக்கம் வென்றதும் ஆகும். மற்றக் குறிப்பிடத்தக்க வெற்றிகளாக உலக்க் கோப்பை வாகையர்களை நான்கு முறை வீழ்த்தியதைக் குறிப்பிடலாம்: 1954இல் 2–0 என்ற கணக்கில் மேற்கு செருமனியையும், 1963இல் 5–1 என்ற கணக்கில் பிரேசிலையும் , 1982இல் 1–0 என்ற கணக்கில் அர்கெந்தீனாவையும் 2002இல் 2–1 என்ற கணக்கில் பிரான்சையும் வீழ்த்தி உள்ளனர்.
# பிலாத்து கல்வெட்டு

|-
| ஊடகம்: || சுண்ணாம்புக் கல்
|-
| அளவு: ||82 செ.மீ உயரம், 65 செ.மீ. அகலம்
|-
| நீளம்: || 4 வரிகளடங்கிய எழுத்து
|-
|வகை: || கட்டடம் அர்ப்பணிப்பு
|-
|அர்ப்பணித்தவர்: || பொந்தியு பிலாத்து
|-
|பதவிப் பெயர்: || யூதேயாவின் ஆளுநர்
|-
|தோராயமான காலம்:|| கி.பி. 26-37
|-
|கண்டெடுத்த இடம்:|| செசரியா, இசுரயேல்
|-
| கண்டெடுத்த ஆண்டு: || 1961
|-
| இன்றைய இருப்பிடம்:|| இசுரயேல் காட்சியகம்
|-
| பொருள்பட்டியலில் எண்: || AE 1963 no. 104
|-
|கண்டுபிடித்தவர்: || அந்தோனியோ ஃப்ரொவா
|-
| முக்கியத்துவம்: || பொந்தியு பிலாத்து வரலாற்றில் வாழ்ந்த மனிதர் என்று உறுதிப்படுத்துகிறது. மேலும், கிளாவுடியசு பேரரசனின் ஆட்சிக்கு முற்பட்ட காலத்தில் யூதேயாவை ஆட்சி செய்தவர்கள் எந்தப் பதவிப் பெயர் கொண்டிருந்தார்கள் என்பதைத் தெரியப்படுத்துகிறது.
|}
**பிலாத்து கல்வெட்டு** (*Pilate Stone*) என்பது கி.பி. 26-36 ஆண்டுக் காலத்தில் உரோமைப் பேரரசின் கட்டுப்பாட்டுக்குள் இருந்த யூதேயா பிரதேசத்தின் ஆளுநராக இருந்த பொந்தியு பிலாத்துவின் ஆட்சியின்போது அவருடைய பெயர் செதுக்கப்பட்டு உருவாக்கப்பட்டதும், 82 செ.மீ. உயரமும் 65 செ.மீ. அகலமும் கொண்டதுமாய் அமைந்த ஒரு சுண்ணாம்புக் கல் படிமம் ஆகும்.  
இக்கல்வெட்டு சிறிது சிதைந்திருந்தாலும் அதில் பொறிக்கப்பட்ட வாசகம் படிக்கக் கூடிய நிலையில் உள்ளது. இது இன்றைய இசுரயேலில் உள்ள அகழ்விடமான “கடலோர செசரியா” (Caesarea Maritima) என்னும் இடத்தில் 1961ஆம் ஆண்டு கண்டுபிடிக்கப்பட்டது.
# பிலாத்து கல்வெட்டு

## இக்கண்டுபிடிப்பின் முக்கியத்துவம்

இவ்வாறு கண்டுபிடிக்கப்பட்ட சுண்ணாம்புக் கல்லில் பதித்த கல்வெட்டு தனிப்பட்ட வரலாற்று முக்கியத்துவம் வாய்ந்தது. ஏனென்றால், “பொந்தியு பிலாத்து” என்னும் பெயரைத் தாங்கிய, முதல் நூற்றாண்டு உரோமைக் கல்வெட்டாகிய இதுவே இன்றுவரை கிடைத்துள்ள அகழ்வாய்வு ஆதாரங்களில் மிகப் பெரும்பான்மையோரால் முதன்மையான அசல் மூலம் என்று ஏற்கப்பட்டதாகும். இக்கல்வெட்டு பொந்தியு பிலாத்துவின் ஆட்சிக் காலத்தில் பொறிக்கப்பட்டது. மேலும் பிலாத்து எந்த பதவியை வகித்தார் என்றும் இக்கல்வெட்டு கூறுகிறது.  
பொந்தியு பிலாத்து என்றொருவர் வரலாற்றில் வாழ்ந்தவரே என்று நிரூபிப்பதற்கு இக்கல்வெட்டு மிக முக்கியமான ஆதாரமாக உள்ளது. பிலாத்து தொடர்பாக இதுவரை கிடைத்துள்ள ஆதாரங்களுள் இதுவே மிகப் பழமையானது; இதுவே பிலாத்துவின் சமகாலத்தைச் சார்ந்தது. இவ்வகை ஆதாரமாக இது மட்டுமே உள்ளது. இந்தக் கல்வெட்டு ஆதாரத்தைத் தவிர, பிலாத்து என்று ஒரு மனிதர் வரலாற்றில் வாழ்ந்தவரே என்று அறிய புதிய ஏற்பாட்டு நற்செய்தி நூல்கள் மட்டுமே ஆதாரமாக உள்ளன. பிற்காலத்தில் எழுதப்பட்ட உரோமை வரலாறு பற்றிய நூல்களின் பிரதிகளில் சிலவற்றில் பிலாத்து பற்றிய சிறு குறிப்புகள் உள்ளன. ஆனால் அவை பிலாத்து வாழ்ந்த காலத்தில் எழுதப்பட்டவை அல்ல.  
இயேசுவின் வரலாற்றைப் பொறுத்த மட்டில் இந்தக் கல்வெட்டு ஒரு வரலாற்று ஆதாரமாக உள்ளது. இயேசுவை விசாரித்துத் தீர்ப்பிட்ட உரோமை ஆளுநர் பொந்தியு பிலாத்து என்பவரே. அவரைப் பற்றிய நற்செய்திக் குறிப்புகள் மத்தேயு 27, மாற்கு 15, லூக்கா 23, யோவான் 18 ஆகிய பகுதிகளில் உள்ளன. ஆனால் நற்செய்தி ஆதாரங்களுக்கு வெளியே, பொந்தியு பிலாத்துவின் பெயரைக் கொண்டுள்ள மிகப்பழமையான, சமகாலத்து ஆதாரம் இக்கல்வெட்டு மட்டுமே. இவ்வாறு, இக்கல்வெட்டிலிருந்து பிலாத்து என்பவர் வரலாற்று மனிதர் என்று அறியப்படும் தகவல் தவிர, அவர் தீர்ப்பிட்ட இயேசுவின் வரலாற்று மனிதரே என்று நற்செய்தி தரும் ஆதாரமும் ஒன்றையொன்று ஒத்துப் போவது தெரிகிறது.
# பிலாத்து கல்வெட்டு

## பிலாத்துவின் வரலாற்றுப் பின்னணி

கி.பி. 6ஆம் ஆண்டிலிருந்து பொந்தியு பிலாத்து கடலோர செசரியாவில் தனது அரசு மற்றும் இராணுவத் தலைமை இடத்தை நிறுவியிருக்க வேண்டும் என்று தெரிகிறது.) அந்த நகரிலிருந்து தேவைக்கு ஏற்ப பிலாத்து எருசலேமுக்குச் சென்றிருக்க வேண்டும் என்றும் தெரிய வருகிறது. கடலோர செசரியாவில் தான் பிலாத்துவின் பெயர் தாங்கிய சுண்ணாம்புக் கல்லில் பொறிக்கப்பட்ட கல்வெட்டு கண்டுபிடிக்கப்பட்டது.
# பிலாத்து கல்வெட்டு

## பிலாத்து கல்வெட்டின் இன்றைய இருப்பிடம்

பிலாத்து கல்வெட்டின் மூலப் படிவம் எருசலேம் நகரில் உள்ள இசுரயேல் காட்சியகம் என்னும் காட்சிக் கூடத்தில் வைக்கப்பட்டுள்ளது.. இந்தக் கல்வெட்டின் மூலப் படிவத்திலிருந்து பல பிரதிகளும் பொறிக்கப்பட்டுள்ளன. அவை இத்தாலியின் மிலான் நகரம், கடலோர செசரியா அகழ்வாய்வுத் தளம் ஆகிய இடங்களிலும் காட்சிக்கு வைக்கப்பட்டுள்ளன.
# பிலாத்து கல்வெட்டு

## இக்கல்வெட்டு பற்றிய விளக்கம்

”பிலாத்து கல்வெட்டு” ஓரளவு சேதமடைந்த நிலையில் இருந்தாலும் அதில் உள்ள வாசகத்தைப் படிக்க முடிகிறது. அதில் உரோமைப் பேரரசனான திபேரியு சீசர் அகுஸ்துஸ் என்பவருக்கு அர்ப்பணிக்கப்பட்ட ஒரு கட்டடத்தின் பெயர் “Tiberieum” என்று உள்ளது. “தெய்வமான அகுஸ்துஸ்” என்றும் உள்ளது.  
பண்டைக்காலத்தில் புகழ்பெற்றிருந்த கடலோர செசரியா நகரில் இக்கல்வெட்டு கண்டுபிடிக்கப்பட்டதால் இது அசல் என்று கருதப்படுகிறது. செசரியா நகரம் யூதேயா பிரதேசத்தின் தலைநகராக இருந்தது. உரோமைப் பேரரசின் கட்டுப்பாட்டுக்குள் இருந்தது. அப்போது உரோமைப் பேரரசின் பெயரால் யூதேயாவை ஆட்சி செய்தவர் தான் பொந்தியு பிலாத்து என்னும் ஆளுநர்.  
சிறிது சேதமுற்ற நிலையில் உள்ள “பிலாத்து கல்வெட்டின்” வாசகம் கீழ் வருமாறு. ஊகத்துக்கு உட்பட்ட எழுத்துகள் அடைப்புக் குறிகளுக்குள் உள்ளன:அந்த விளையாட்டு அரங்கத்தின் அமைவிடம் தான் இன்றைய கடலோர செசரியா நகரம்.
# ஐதரசன் சல்பைடு

**ஐதரசன் சல்பைடு** (*Hydrogen sulfide*, அல்லது *hydrogen sulphide*, **ஹைட்ரஜன் சல்பைட்**) என்பது என்ற மூலக்கூற்று வாய்ப்பாட்டைக் கொண்ட ஒரு வேதியியல் சேர்மம் ஆகும். இது சாதாரண வெப்பநிலையிலும், அமுக்கத்திலும் அழுகிய முட்டையின் வாடையுடைய ஒரு நிறமற்ற வளிமம் ஆகக் காணப்படும்.  
இது வளியை விட அடர்த்தி கூடியது; நச்சுத்தன்மையுடையது; தீப்பற்றக்கூடியது; வெட்டிக்கக்கூடியதுமாகும்.
இது விலங்குகளுக்கு நஞ்சு என்றாலும், சில வகை பக்டீரியாக்கள் இதனைப் பொறுத்துக்கொள்ளக்கூடிய ஆற்றலுடையவையாகும். இவ்வாறன பக்டீரியாக்கள் ஒக்சிசன் அற்ற சூழ்நிலையில் சேதனப் பொருட்களைப் பிரிகையடையச் செய்து இவ்வாயுவை வெளியிடுகின்றன (சில புரதங்களில் கந்தகம் காணப்படுவதால்). எரிமலைகள் உமிழும் வாயுவிலும், சில கிணறுகளிலும், இயற்கை வாயுவிலும் இவ்வாயு காணப்படுகின்றது. மிகச் சொற்பச் செறிவில் இவ்வாயு ஆபத்தானதல்ல. மனித உடலிலேயே சிறிதளவுக்கு நரம்புக் கணத்தாக்கக் கடத்தலின் போது இது உற்பத்தி செய்யப்படுகின்றது. நீரில் கரையும் போது ஐதரோசல்பூரிக் அமிலம் எனும் மென்னமிலத்தைத் தோற்றுவிக்கின்றது.
# ஐதரசன் சல்பைடு

## பண்புகள்

### இயற்பியல் பண்புகள்

- வளியை விட அடர்த்தி கூடியது
- நிறமற்ற வாயு
- விரும்பத்தகாத மணமுடையது
- நீரில் சிறிதளவு கரையக்கூடியது